Kroatia-stjerne risikerer straff etter fascistrop
For da forsvarsspilleren skulle feire at laget hadde kvalifisert seg til Brasil-VM, skal han ha tatt tak en mikrofon og ropt «for fedrelandet», mens fansen ropte «klare» tilbake. Ropene skal stamme fra den kroatiske, fascistiske organisasjonen Ustasja, melder BBC. FIFA samler nå inn informasjon fra dommerne og Football Against Racism in Europe-observatører (FARE) før de skal vurdere om Simunic skal straffes. Disse samme ropene har ført til disiplinærstraffer tidligere, skriver BBC.Spilleren selv avfeier det hele som sludder. - Noen folk må lære sin historie. Jeg er ikke redd. Jeg gjorde ikke noe galt. Jeg støtter Kroatia, mitt hjemland. Hvis noen har noe i mot det, er det deres problem, sa Simunic rette etter kampen. 35-åringen ble født i Canberra i Australia. Og sier det var ekstra spesielt å kvalifisere seg til VM for et land han ikke ble født i. - For å være en kroat som ble født utenfor mitt hjemland, så assosierer jeg mitt hjem med kjærlighet, varme og positive kamper - alt dette viste vi på banen for å sikre oss VM-billetten, sier Simunic. - Dette var grunnen til at jeg tok litt av på grunn av overvelmende følelser og da startet jeg denne ordvekslingen med supporterne, sier kroaten.
Kroatiske Josip Simunic (35) risikerer straff fra FIFA etter at han skal ha kommet med nazistiske rop etter 2-0-seieren over Island på tirsdag.